Tällä sopimuksella sovitaan kokemusosaajan (kokemustoimija, koulutettu kokemusasiantuntija tai kehittäjäasiakas) toimeksiannosta Pohjois-Savon hyvinvointialueella. Kyseessä on toimeksiantosopimus, ei työsopimus. Kokemustoiminnasta on laadittu ohje ja tiedot löytyvät: [Kokemusosaaja - Pohjois-Savon hyvinvointialue - Pohjois-Savo (pshyvinvointialue.fi)](https://pshyvinvointialue.fi/kokemusosaaja)

|  |  |
| --- | --- |
| **1. Osapuolet** | |
| **Kokemustoiminnan tilaaja** | |
| Vastuuorganisaatio | Pohjois-Savon hyvinvointialue (myöh. hyvinvointialue tai PSHVA) |
| Yksikkö |  |
| Osoite: | PL 1711, 70211 Kuopio |
| Y-tunnus: | 3221316-6 |
| **Kokemusosaaja** | |
| Etu- ja sukunimi |  |
| Henkilötunnus |  |
| Osoite |  |
| Puhelin |  |
| Sähköposti |  |
| **2. Sopimuksen yhdyshenkilö** | |
| **Hyvinvointialueen yhdyshenkilö** | |
| Nimi ja nimike |  |
| Puhelinnumero |  |
| Sähköpostiosoite |  |

|  |  |
| --- | --- |
| **3. Kokemusosaajan taustakoulutus tai valmennus** | |
| Kokemusosaaja on esittänyt hyväksytyn koulutuksen/ valmennuksen  kokemustoimijana tai kokemusasiantuntijana toimimiseksi. (vaikuttaa palkkion suuruuteen)  Kyllä | |
| Kokemusosaajalla on tukea toimintaansa (ei pakollinen). Kyllä | |
| Tukea antava organisaatio (ei pakollinen): |  |
| Yhteyshenkilö ja yhteystiedot (ei pakollinen): |  |
| **4. Kokemusosaajan toimeksiantona on toimia** | |
| Asiakkaan tukihenkilönä  Työntekijän työparina asiakastyössä  Vertaistukiryhmän ohjaajana  Palvelujen kehittämis- tai suunnittelutyöryhmän jäsenenä  Kohderyhmän edustajana kokous- tai työryhmässä  Haastattelujen tekijänä  Haastatteluun osallistujana  Palvelutapahtuman tai toiminnan havainnoinnissa  Auditoinnissa  Luennoitsijana tai alustajana  Seminaarin panelistina  Muu. Mikä? | |
| **Huomioitavat asiat tehtävää suoritettaessa** (esim. kielitaito, esteettömyys, esteet ja vahvuudet) |  |
| **5. Palkkio, korvaukset, ennakkopidätys** | |
| Kokemusosaajalle maksetaan palkkio sekä matkakulukorvaus yleisen kulkuneuvon mukaisesti. Koulutetulle kokemusasiantuntijalle/-toimijalle maksettavat palkkiot   * **asiakastapaamiset/tukihenkilötoiminta, vertaistuen ryhmien ohjaus (koulutetut asiantuntijat)**   kaksi ensimmäistä tuntia 30e / tunti. Tuntimäärän ylittyessä (yli kaksi tuntia) kokonaispalkkio 70 euroa / kerta.   * **kokous- ja työryhmätyöskentely, haastattelut tai auditoinnit**   kaksi ensimmäistä tuntia 30 e/ tuntia. Tuntimäärän ylittyessä (yli kaksi tuntia) kokonaispalkkio 70 euroa / kerta   * **Seminaarit, paneelit, alustukset, luennot**   50 euroa alle 45 minuutin osuus  100 e tasan tai yli 45 minuuttia kestävä osuus  Tämä tarkoittaa sitä, että palkkio on kokonaisuudessaan 100 e, kun osuus on tasan 45 minuuttia tai kestää yli 45 minuuttia.  Kehittäjäasiakkaalle maksettavat palkkiot   * **Kokous- ja työryhmätyöskentely**   kaksi ensimmäistä tuntia 25 e/ tunti. Tuntimäärän ylittyessä (yli kaksi tuntia) kokonaispalkkio 60 euroa / kerta   * **Seminaarit, paneelit, alustukset, luennot**   50 euroa / alle 45 minuutin osuus  100 e / tasan tai yli 45 minuuttia kestävä osuus  Tämä tarkoittaa sitä, että palkkio on kokonaisuudessaan 100 e, kun osuus on tasan 45 minuuttia tai kestää yli 45 minuuttia.  Palkkio maksetaan toteutuneiden tuntien mukaan pyöristettynä seuraavaan tasatuntiin.  Matkakustannukset korvataan hyvinvointialueen käytännön mukaisesti halvimman käytettävissä olevan kulkuneuvon mukaisesti riippumatta siitä, mitä kulkuneuvoa kokemusasiantuntija/-toimija on todellisuudessa käyttänyt matkaansa. Halvimpana kulkuneuvona pidetään julkista kulkuneuvoa.  Ennakkopidätys määritellään hyvinvointialueen käyttämissä laskutuskäytännöissä (esim. palkkiolomakkeessa). Verokortti täytyy toimittaa palkkion maksua varten.  Kokemusosaaja ei ota vastaan palkkiota. | |
| **7. Kokemusosaajan ja tilaajan velvollisuudet** | |
| **Kokemusosaajan** on huomioitava toiminnassaan hyvinvointialueen toimintaperiaatteet.  Tämä tarkoittaa mm. sitä, että kokemusosaaja ei markkinoi lääkkeitä, lääkinnällisiä laitteita, tutkimuksia, hoitoja eikä muita sosiaali- tai terveydenhuollon palveluntarjoajia. Hän toimii niin, että hänen roolinsa ei sekoitu sosiaali- tai terveydenhuollon ammattilaisiin. Sosiaali- ja terveydenhuollon ammattilaiset vastaavat asiakkaan palvelun järjestämisestä tai tuottamisesta.  Kokemusosaaja käyttää hyvinvointialueen antamia ja tarvittavia apuvälineitä tai suojaimia. Kokemusosaaja sitoutuu noudattamaan hyvinvointialueen toimintaohjeita liikkuessaan organisaation tiloissa. Mikäli kokemusosaaja tapaa asiakkaita toisen organisaation/palveluntuottajan tiloissa, on hänen noudatettava ko. organisaation/palveluntuottajan ohjeita.  **Hyvinvointialueen yhdyshenkilön** on huolehdittava kokemusosaajan perehdyttämisestä ja vaaditusta tuesta kokemusosaajan tehtävään. Hyvinvointialueen on tarjottava apuvälineet ja suojaimet, joita kokemusosaajan edellytetään käyttävän toimiessaan tehtävissään. | |
| **8. Salassapito- ja tietoturvasitoumus** | |
| Kokemusosaaja on tietoinen siitä, että jo tieto siitä, että henkilö on sosiaali- tai terveydenhuollon asiakkaana tai potilaana, on salassa pidettävä tieto. Myös kaikki asiakkaaseen tai potilaaseen liittyvä tieto on salassa pidettävää.  Kokemusosaaja sitoutuu noudattamaan salassapitoa, tietosuojaa ja asiakkaan yksityisyyden suojaa koskevia määräyksiä ja lainsäädäntöä. Salassa pidettäviin tietoihin tulee kiinnittää erityistä huomioita.  Salassapidolla tarkoitetaan kaikkea kokemusosaajan tietoonsa saamaa, salassa pidettävää tai luottamuksellista tietoa sekä vaitiolovelvollisuutta eli kieltoa ilmaista tai luovuttaa tietoa sivulliselle tai käyttää salassa pidettävää tietoa omaksi tai toisen eduksi tai vahingoksi.  Tietoon saaminen voi tapahtua virallisesti, epävirallisesti, suullisesti tai kirjallisesti. Salassapito- ja vaitiolovelvollisuus koskee toimeksiantosuhteen aikana sekä sen jälkeistä aikaa, kun toimeksiantosuhde on päättynyt.  Kokemusosaaja voi olla läsnä asiakas- ja potilastilanteissa asiakkaan antamalla suostumuksella. Suostumus kirjataan asiakas- tai potilastietoihin. Asiakkaan tulee olla tietoinen kokemusasiantuntijan tai -toimijan tehtävästä ja roolista, sekä siitä, ettei tämä kuulu hyvinvointialueen henkilöstöön.  Kokemusosaaja ei saa käsitellä asiakkaan henkilötietoja eli tietoja, jonka perusteella asiakas on tunnistettavissa (esim. nimi, kotiosoite, valokuva)  Henkilötietojen käsittelyllä tarkoitetaan EU:n yleisen tietosuoja-asetuksen mukaisesti niiden keräämistä, tallentamista, järjestämistä, jäsentämistä, säilyttämistä, muokkaamista, muuttamista, hakemista, kyselemistä, käyttämistä, luovuttamista siirtämällä tai levittämällä tai asettamalla niitä muutoin saataville, tietojen yhteensovittamista tai yhdistämistä, poistamista tai tuhoamista.  Kokemusosaaja ei saa kirjata / tallentaa asiakkaasta saamia tietoja manuaalisesti tai digitaalisesti. Hän ei saa jakaa tietoa asiakkaistaan tai toiminnastaan kokemusasiantuntijana sosiaalisessa mediassa.  Kokemusosaaja on tietoinen siitä, että salassapitovelvollisuuden rikkomisesta voi seurata vahingonkorvausvelvollisuus tai rikosoikeudellinen rangaistus, mikäli salassapitovelvollisuutta ei noudateta | |

|  |
| --- |
| **9. Henkilötietorekisteri** |
| Kokemusosaaja on tietoinen siitä, että hyvinvointialue käsittelee hänen tässä sopimuksessa tai sen perusteella ilmoittamia henkilötietoja hyvinvointialueen henkilöstön palvelussuhde- ja palkkatietorekisterin mukaisesti. Tietosuojaselosteessa kuvataan muun muassa henkilötietojen käsittelytoimista ja rekisteröidyn oikeuksista.  Kokemusosaajalle on esitelty kokemustoiminnan tietosuojaseloste.  Lupa säilyttää kokemusosaajan tietoja Pohjois-Savon hyvinvointialueen kokemusosaajapankissa tämän toimeksiantosopimuksen voimassaolon jälkeen. Häneen voi ottaa yhteyttä uusien tehtävien ilmaantuessa. Kokemusosaajapankki muodostaa henkilörekisterin. |
| **10. Sopimuksen päättyminen ja irtisanominen** |
| Mikäli kyse on kertaluonteisesta tehtävästä, tämä sopimus päättyy ilman eri toimenpiteitä tässä sopimuksessa sovitun tapahtuman jälkeen.  Kumpikin osapuoli voi vapaasti irtisanoa sopimuksen päättymään yhden (1) kuukauden kuluessa ilmoittamalla siitä toiselle osapuolelle kirjallisesti.  Tilaaja voi purkaa sopimuksen päättymään välittömästi, jos kokemusosaaja on toiminut vastoin tilaajan toimintaperiaatteita, eikä periaatteiden rikkomista voida pitää vähäisenä.  Sosiaali- ja terveydenhuollon asiakas tai potilas voi halutessaan perua milloin vain kokemusosaajan osallistumisen omassa palvelussaan, jolloin kokemusasiantuntijan osallistuminen lakkaa ja palkkionmaksu päättyy. |
| **11. Voimassaoloaika** |
| Tämä sopimus tulee voimaan molempien osapuolten allekirjoitettua sopimuksen ja on voimassa:  Kertaluonteisesti koskien seuraavaa tapahtumaa/tilaisuutta:  Määräaikaisena ajalla: \_\_\_.\_\_\_.20\_\_\_ - \_\_\_.\_\_\_.20\_\_\_ |

|  |  |  |  |
| --- | --- | --- | --- |
| **12. Allekirjoitukset** | | | |
| **Tätä sopimusta on tehty kaksi (2) kappaletta; yksi kokemusosaajalle ja yksi tilaajalle** | | | |
| **Kokemusosaaja** |  | **Hyvinvointialueen yhteyshenkilö** |
| Paikka |  | Paikka |
| Päivämäärä |  | Päivämäärä |
| Allekirjoitus |  | Allekirjoitus |
| Selvennys: |  | Selvennys |